Hop-tu-Naa

She feailley Celtiagh ta goll er kelloorey ayns Mannin er 31 Jerrey Fouyir eh Hop-tu-Naa. T'eh kelloorey yn feailley Celtiagh tradishoonagh Samhain, toshiaght y gheuree. T'eh er credjal dy nee eshyn y tradishoon gyn brishey shinney ayns Mannin.Oral history interview with Sue Woolley er ny stiurey ec Culture Vannin, 19 Jerrey Fouyir 2016

Bun-ocklaght
Ta'n enmys Hop-tu-naa çheet ass arrane Gaelgagh Manninagh t'er ny ghoaill car yn eailley as eh goaill stiagh ny focklyn shen myr aaraa; shimmey lheid jeh sheeanyn shen ta ry-gheddyn mastey ny Gaeil.

Tradishoonyn
Ayns Mannin jiu, shimmey possan sleih ta goaill arraneyn Hop-tu-Naa "mastey ny thieyn" (as eh çheet dy tradishoonagh er farkaghtyn goll voish thie dys thie jannoo aghinyn er giootyn; ta lheid dy chaayneyderyn shen ta goll "mastey ny thieyn" ry-akin marish londeyryn napinagh 'sy noaskeeal The Deemster liorish Hall Caine. Chammah's shen, shimmey taghyrtyn as cooishyn Hop-tu-Naa ayn harrish Mannin dagh blein, goaill stiagh yl-chloiaghyn as co-hirraghyn son grainnaghey napinyn as goaill arraneyn tradishoonagh. Chammah as ny taghyrtyn ayns boodeeyssyn ynnydagh, ta Thie Tashtee Çheerey Ashoonagh ayns Creneash cuirrey cruinnaght son yn arrane tradishoonagh y ynsaghey as cooney y chur da sleih napinyn y ghrainnaghey.

Londeyryn napin
Ayns Hop-tu-Naa noa-emshiragh, ta paitçhyn coamrey as goll voish thie dys thie geiyrt er miljanyn ny argid myr giootyn. Ta ny paitçhyn ceau londeyryn "napin" as goaill arraneyn Hop-tu-Naa. Shimmey sorçh eigsoylagh dy ghrainney napinyn ry-gheddyn as ad jeerit er troa shassoo yn napin as aght ny jesheenyssyn. T'eh er credjal nagh vel londeyryn napin ny shinney na toshiaght y 19oo eash, myr cha row yn losserey ry-gheddyn er yn ellan agh voish yn eash hie roish.When did the Manx first carve turnips? liorish Culture Vannin, ry-gheddyn er Vimeo Ayns ny shen laaghyn, hug ny paitçhyn bunyn ny napinyn lioroosyn as woaill ad dorryssyn ny deiney dob argid y chur dauesyn ayns cummey shendeeagh "Click ny Cair". S'liklee nagh vel y cliaghtey shen cooilleeinit foast.

Daunse
Hie daunse Hop-tu-Naa er ny haglym ec  Mona Douglas as Leighton Stowell. V'eh er credjal dy ren cubbylyn daunsey trooid ny straidyn er oie Hop-tu-Naa as ad ceau londeyryn napin.Rinkaghyn Vannin: Dances of Mann Isle of Man: Sleih gyn Thie. 1983 She daunse cosheeaght neuchramp da piyryn daunseyryn ta goaill ymmyd jeh'n cheim reel Manninagh as covestey d'arcyn nyn lomarcyn.'Hop tu naa – Hollantide Dance' instructions (feddynit magh er 18 Jerrey Fouyir 2017) Ta'n daunse shoh goll er ynsaghey ayns ram scoillyn ayns Mannin car mee Yerrey Fouyir dagh blein, as t'eh goll er cliaghtey ec ram jeh ny cooishyn Hop-tu-Naa harrish yn ellan.'Hop-tu-naa: A traditional Manx celebration in Maughold' er YouTube (feddynit magh er 18 Jerrey Fouyir 2017)

Faaishnagh
Ta fir jeh ny custymyn shonney cosoylagh rish adsyn ta kianglt nish rish Blein Noa Yerrey Gheuree. She traa da fadeyrys, faaishnys emshir, as faaishlaght v'ayn. Ec jerrey yn oie, va leoie yn aile jeant rea er y çhiollagh son cowrey coshey y gheddyn. Y moghrey ny yei, my row yn cowrey coshey pointeil ayns troa yn dorrys, beagh fer ny ben 'sy thie er raad y vaaish, agh my row yn cowrey coshey pointeil stiagh, she cowrey ruggyree v'ayn.

Va berreen enmyssit Soddag Valloo jeant; ren ad cur "balloo" er y verreeyn er-yn-oyr dy row eh jeant as eeit 'sy tostid. Ren mraane aegey as caillinyn ny berreenyn shen er smarageyn y çhiollagh, hoshiaght mestey ny mynayrnyn (flooyr, oohyn, bleaystyn ooh, sooie, as sollan) as teastney yn teayst. Va'n verreen rheynnit magh as eeit 'sy tostid, gyn fockle, as hie dagh peiagh dys y lhiabbagh goll gour nyn drommey as ad jerkal dy bee soylley jeh nyn sheshee ry-akin ayns ny h-ashlishyn oc. My row yn fer sheshee ayn, darragh eh jough ushtey dauesyn.Manx Calendar Customs liorish Cyril Ingram Paton, Cribyn: Llanerch Press, 2004 (er ny hoilshey magh dy bunneydagh ayns 1942)

Va aghtyn faaishnagh elley ry-gheddyn, goaill stiagh skeddan saillit y gheid voish naboo as eh y rostey harrish aile, y ee 'sy tostid, as goll dys y lhiabbagh; ny ushtey y reill 'sy veeal as grineen sollan ayns dagh laue as t'ou geaishtagh rish cohaggloo naboo; beagh y chied ennym loayrit ec y naboo ennym dty heshey ry-heet.A Manx Superstition for Hop-tu-naa liorish Culture Vannin, ry-gheddyn er Vimeo

Bee tradishoonagh
Ta bee Hop-tu-Naa goaill stiagh mrastyr: praaseyn, pesmadyn as eeast mestit as lahnit ry-cheilley lesh eem. Veagh fooillee faagit çheumooie marish crockanyn d'ushtey da ny deiney shee.Recipes, Hop-tu-naa er ynnyd-eggey curriglym Vannin Va taffee jeant chammah ass shugyr as ushtey myr roortys co-chadjin er fastyr Hop-tu-Naa.November 12th liorish Hilda Cowin, er ny lhaih ec Constance Radcliffe ayns 1986. Skeayllit magh er SoundCloud liorish ManxLiterature.com

Arraneyn

Arrane Hop-tu-Naa
 Hop-tu-Naa (er ny haglym ec A. W. Moore)Manx Ballads and Music er ny reaghey ec A. W. Moore, Douglas: G & R Johnson, 1896 Çhyndaa Baarle Hop! Ta'n Oie(er ny haglym ec John Clague) Çhyndaa Baarle  This is old Sauin night; Hop-tu-naa  Hop! ta'n oie. To-night is Hollantide Night.  The moon shines bright; Trol-la-laa.  Hop! ta'n oie. To-morrow is Hollantide Day.  Cock of the hens; Hop-tu-naa  Hop! ta'n oie. Cock and hen.  Supper of the heifer; Trol-la-laa.  Hop! ta'n oie. Supper of the heifer.  Which heifer shall we kill? Hop-tu-naa  Hop! ta'n oie. What heifer shall we take?  The little speckled heifer. Trol-la-laa.  Hop! ta’n oie. The little spotted heifer.  The fore-quarter, Hop-tu-naa  Hop! ta'n oie. Quarter in the pot.  We'll put in the pot for you. Trol-la-laa.  Hop! ta'n oie. I tasted the broth.  The little hind quarter, Hop-tu-naa  Hop! ta'n oie. I scalded my throat.  Give to us, give to us. Trol-la-laa.  Hop! ta'n oie. I ran to the well.  I tasted the broth, Hop-tu-naa  Hop! ta'n oie. I drank my fill.  I scalded my tongue, Trol-la-laa.  Hop! ta'n oie. Then coming back.  I ran to the well, Hop-tu-naa  Hop! ta'n oie. I met a pole-cat.  And drank my fill; Trol-la-laa.  Hop! ta'n oie. He grinned.  On my way back, Hop-tu-naa  Hop! ta'n oie. I ran.  I met a witch cat; Trol-la-laa.  Hop! ta'n oie. I ran to Scotland.  The cat began to grin, Hop-tu-naa  Hop! ta'n oie. What news there?  And I ran away. Trol-la-laa.  Hop! ta'n oie. The plough was ploughing.  Where did you run to? Hop-tu-naa  Hop! ta'n oie. The harrows were harrowing.  I ran to Scotland. Trol-la-laa.  Hop! ta'n oie. A young woman was cutting cheese.  What were they doing there? Hop-tu-naa  Hop! ta'n oie. The knife was sharp.  Baking bannocks and roasting collops. Trol-la-laa.  Hop! ta'n oie. She cut her finger.  Hop-tu-naa, Trol-la-laa  Hop! ta'n oie. She wrapped it in a cloth.    Hop! ta'n oie. She locked it in a chest.    Hop! ta'n oie. It made stock and store.    Hop! ta'n oie. Three brown sheep    Hop! ta'n oie. Had William the grandson. () (Spoken) () (Spoken)  If you are going to give us anything,  If you give me anything,  Give it us soon,  Give it me soon,  Or we'll be away  For I want to go home  by the light of the moon.  With the light of the moon.   Hop-tu-naa, Trol-la-laa  Hop! ta'n oie.

Jallooyn jeh napinyn grainnit Hop-tu-naa

Jeeagh er neesht
 Kalan Gwav
 Calan Gaeaf
 Oie Houney
 Hogmanay
 Samhain

Imraaghyn

Kianglaghyn magh
 Fys as caaghyn Hop-tu-Naa voish Culture Vannin
 Hop-tu-naa turnip carving, feeshan giare ta ceau soilshey er napin Phurt ny h-Inshey
 Recortyssaghyn arraneyn ta kianglt rish Hop-tu-Naa
 Cloie daunse Hop-tu-Naa

Ronney:Feaillaghyn ayns Mannin
Ronney:Oie Houney
Ronney:Taghyrtyn Oie Houney
Ronney:Cooilleeinaghyn Yerrey Fouyir
Ronney:Feaillaghyn kiaullee Celtiagh
Ronney:Cultoor Vannin
Ronney:Beeal-arrish Vanninagh
Ronney:Kiaull Vannin
Ronney:Daunse ayns Mannin
Ronney:Feaillaghyn fouyir
Ronney:Feaillaghyn ayns Mannin